《秋寺》
清代·黎恂

征雁飞飞塔上头，深藏兰若地清幽。半林落叶荒山路，一杵疏钟冷寺秋。

僧杖乍归云满钵，佛镫初上月当楼。行将看菊来禅榻，静诵《楞严》学比丘。

作者简介：（1785—1863）清贵州遵义人，字雪楼，晚号拙叟。嘉庆十九年进士，知浙江桐乡县。咸丰间官云南东川府巧家厅同知。淡于荣利，好学不倦。尤长古今诗。有《蛉石轩诗文集》、《千家诗注》、《运铜纪程》等。